VTT Expert Services | Euroopan tuoreet rakennusalan ennusteet julkaistaan kesäkuussa
Euroopan tuoreet rakennusalan ennusteet julkaistaan kesäkuussa
​Euroopan ja Suomen talouskehitys on hidasta juuri tällä hetkellä. Euroopan talouskasvu jäänee tänä vuonna nollan tuntumaan. Luottamus kasvuun loppuvuodesta on kuitenkin vahvistunut. Rakentamisen tilanne on monissa Euroopan maissa vielä hyvä, mutta talouden suhdanteet vaikuttavat investointitoimialoihin kuten rakentamiseenkin.
Tilaa meiltä aineistot
Rakentamisen tuoreimmat ennusteet Euroopan eri maista julkaistaan seuraavassa EUROCONSTRUCT-konferenssissa 14.-15. kesäkuuta. Konferenssin jälkeen aineisto on ostettavissa VTT Expert Services Oy:ltä. Aineiston voi tilata kokonaisuutena tai osina: kaikki maat tai yksittäisiä maita tai sektoreittaiset yhteenvedot.
Lisäksi teemme Euroconstruct-tyyppisiä raportteja Baltian maista ja Venäjästä.
Euroconstruct-materiaali luo katsauksen rakentamisen näkymiin
VTT Expert Services Oy on Suomen edustaja eurooppalaisessa EUROCONSTRUCT-verkostossa, joka julkaisee kahdesti vuodessa pidettävässä konferenssissa Euroopan rakentamisen tilannekatsauksen ja ennusteet.
Aineisto käsittää rakentamisen maa - ja sektorikohtaiset volyymit sekä ennusteet vuoteen 2014 asti. Verkostossa on mukana 19 maata. Aineistosta saa kattavan kuvan Euroopan rakentamisen tilanteesta toiminta- ja strategiasuunnittelun taustaksi. EUROCONSTRUCT raportit ovat vakiinnuttaneet asemansa sekä kotimaisten että kansainvälisten rakennusalan yritysten Business Intelligence -aineistona.
VTT Expert Services Oy auttaa ennakoimaan markkinamuutoksia
VTT Expert Services tuottaa rakentamisen markkinainformaatiota ja toimintaympäristön suhdannetietoa sekä laskee ja ennakoi kysynnän muutoksia teollisuudelle, julkiselle sektorille ja alan toimijoille päätöksentekoa varten.
Palvelumme tukevat toiminnansuunnittelua, kuten vuosibudjetointia, strategian laadintaa, tuotekehitysvalintoja tai markkinoinnin suuntaamista. Tarkimmillaan tiedot auttavat myös tuotannollisen toiminnan ohjauksessa ja mitoituksessa. Keskeistä toimintaa ovat yrityksille ennakointimalleilla tehtävät tuote-ennusteet ja markkinaselvitykset. Mallien avulla voidaan laskea esimerkiksi miten rakentamisen tuotteiden kysyntäpotentiaali kehittyy jatkossa.
Ennakointimallien kehittäminen alkoi VTT:llä yli 40 vuotta sitten betoniteräksen ja sementin käytön määrittämisellä. VTT on saavuttanut osaamisellaan laajan luottamuksen rakentamisen ennakoinnissa ja toimii puolueettomana asiantuntijatahona arvioitaessa suhdannetilannetta sekä sen vaikutuksia rakentamiseen ja tuoteteollisuuteen.